Klas: 8 kl
Disţiplina:  Gagauz dili hem literatura         
[bookmark: _GoBack]Blok:     Bän hem cümnä 
Modul:    Kiyat – kultura obyekti. 
Tema:     Kiyat – kultura obyekti. N.Baboglu ‘Mumnar saalık için’(fragment)
Uroon tipi: Eni bilgilerin kabledilmesi.
Kompetenţiya  birimneri:
1.6. Literatura yaratmalarının janralarını identifikaţiyalamaa  (tanımaa, bellietmää),  literatura terminnerini aklında tutmaa.
2.1. Tekstleri dooru, annamaklı, çabuk, duygulu  hem demekli okumaa.
2.5. Literar hem nonliterar tekstlerdä türlü okumak strategiyaları kullanmaa. 
3.3.Tekstlerdä serbest/bölünmäz lafbirleşmeleri, türlü sadä cümlelerin soylarını kullanıp-yazmaa.
4.1. Literaturanın rolunu cümnäinsan paalılıkların oluşturmasında  real yaşamakta görmää, annamaa.
4.2. Yaratmalarda etika hem  kultura paalılıklarını identifikaţiyalamaa(tanımaa, bellietmää).
5.3.  İnsannık paalılıkların hem dünnä bakışlarının kategoriyalarını (iilik, dooruluk, insannık, hesaplık, gözellik) annamaa.
5.4. Türlü sözleşmäk komunikaţiyasında pay alannara kıymetlik hem  tolerantlık göstermää.
5.5. Söz zenginniin ilerletmesindä audiokiyatların faydalıını duymaa .
Uroon neetleri:
Uroon sonunda üürenici   gösterecek, ani o becerer:
1) Açıklamaa kiyadın peydalanmak istoriyasında baş etaplarını hem okumaa bilim kaynaklarını kiyadın peydalanmak istoriyası için;
2) meraklandırmaa üürencileri kiyat okumaa.
3) Tanıştırmaa N.Baboglu ‘Mumnar saalık için’(fragment)
Didaktik strategiyaları:
- formalar: çiftlerdä, bölümnerdä, indiviadual, frontal; 
- metodlar hem çalımnar:  operativ, sınış, ilüstraţiya, tekstlän işlemäk, problema olayı, oyun, sözleşmäk;
- araçlar: resim, prezentaţiya, “bilgi sepetçii”, fotoprezentaţiya, fişalar, tabliţa, interaktiv taftası.
Kantarlamak strategiyaları: biri-birini kantarlamak, kendini kantarlamak, üüredicinin kantarlaması
Bibliografiya:
· Gagauz dili hem literatura,  Kurikulum  V -IX  klaslarına deyni, Kişinău, 2019 .
·  Gagauz  dili  hem  literatura. Gid  (V -IX klaslara), Kişinău, 2019.
· Gagauz dili hem literatura 8-nci klas, Ştiinţa, 2017.



· Gagauzça-romınca hem romınca gagauzça sözlüü, Komrat, 2010

3.1
	Selemneşmäk: -Zaman hayır olsun, uşaklar! Nesoy keflän büünkü dersä geldiniz? İsteerim bu ii, hoş kefiniz bütün ders uzunnuunda sizinnän olsun.
Teklif ederim sizä belli etmää söz temasını, İlerledip söleyişi:
Kiyatta bilgi aara, o- nicä altın para.
 Dünneyi aydınnadêr güneş, ama adamı-bilgi.
Bilgidän zarar hiç yok, ama faydası pek çok.
Uroon neetleri: Büün biz sizinnän tanışacez kiyadın kurulmak istoriyasınnan, 
	3
	Üüredicinin sözü
söleyişlär
prezentaţiya

uroon neetlerinnän tanışmak

	Annamayı gerçekleştirmӓk
	4.3.





2.1





2.5






	1. Ne o kiyat? Nesoy büük maana saklı bu lafta! Var çok uygun sözlär - anılmış adamnarın  fikirleri kiyat için.
 «Kiyat okuması suya benzeer, hererdä yolunu bulêr.»
«Akıl kiyatsız, nasıl kuş kanatsız.» .«Kiyatlan yaşamaa – kahırı bilmemää.»
«Kiyat okuması –en ii üürenmäktir.» (A.S. Puşkin).
2.İş grupalarda: Herbir grupa açıklêêr bir uygun sözün maanasını ilerleder.
 - İnsannık istoriyasında kıyadın eri hem faydası pek maanalı. Nicä ilerleyärdi kiyat, ölä da ilerleyärdi insannık ţivilizaţiyası. Kiyadın genel forması bilim-tehnika progresin yardımınnan başladı diişmää. Büün kiyada karşı peydalandı pek çok eni alternativa  kaynakları bilgi kabul etmää deyni. Zamanın taa çoyunu insan geçirer internettä, angısında olur bulmaa informaţiyanın çoyunu. Kiyada saygı, hatır hem meraklanmak probleması gün-gündän taa aktual olêr.
 - Siz neredän taa çok aarêêrsınız informaţiya? Annadınız, nicä siz bunu yapêrsınız? https://view.genial.ly/6615292d99144c00146ef963/horizontal-infographic-review-copy-kiyadin-kurulmak-istoriyasi
[bookmark: _Hlk160907642] 3. Kiyadın peydalanmak istoriyası. [Eklenti nr. 1]
Neredän kiyat bizä geldi? Kiyadın istoriyası kendi köklerinnän derin evellerdän geler. Türlü halklar kendiycesinä yazıya etiştilär, kullanarak yazı için türlü materialları: taş, fırça, aaç, çelik, ipek, deri, papşoy saplarını. 
 En evelki kiyadın çeşidi kırmızı topraktandır. Şumerlär suvardılar incä kalıpları kırmızı topraklı çamurdan da sopacıklarlan onnarda çizärdilär. Bu kalıpları onnar güneştä kurudardılar ya ocakta yakardılar. Hep ölä Greţiyada kullanardılar aaçtan taftacıkları, angıların üstünä  mum dökärdilär. Bu kiyat düzülüydü sırayca baalı taftacıklardan.Yazardılar mumun üstündä demir sopacıklan "stillän".  İlk etap kiyadın kurulmasında oldu papirustan yaprakların peydalanması, angılarını biri-birinä yapıştırardılar.Kullanardılar pergament, o taa kaskatıydı, ama papirustan taa ucuzdu hem kaaviydı. Pergamenti kesärdilär dörtköşeli yapraklara, angılarını, birleştirip, dikärdilär. Bölä peydalandı kiyadın universal forması –kodeks, ya kiyat bloku.
-Senın en sevgili janra nesoy?
- Kim senin en sevgili yazıcıcın?
4. Kiyadın janraları türlü-türlü. Büün biz tanışacez N.Baboglunun yaratmasınnan sınnan ‘Mumnar saalık için’(fragment). Birinci akt. 1-ci sţena. Janraya görä bu pyesa.  Pyesanın içindeki olayları sovetlär zamanında, 80-ci yıllarda, kolhoz sistemasında küüleri annadêr. Bu vakıt için çok problemalı soruşlar üzä çıkêr.
Pyesa – (franţ. Pièce —yaratma, fragment, parça) — dramaturgiya yaratmaların bir çeşidi, angısı geçer sţenada, radio hem televzion spektaklilerdä. Pyesanın içindeliinä girer personajların dialogları hem monologları, avtorun funkţional remarkaları: bellietmeklär, angıları nışannêêr oluşun erini, interyer özelliklerini, personajların üzlerini, onnarın kendini kullanmak maneraları. Pyesanın çeketmesindä mutlak olur personajların listesi, angısında kimär-kerä belli edeler onnarın yaşları, zanaatı, titulu, senselä baalantıları. Pyesanın ayırı bitirilmiş payına akt deniler, angılarına olur girsin taa ufak epizodlar –sţenalar. Pyesanın klasik baş janraları: komediya, tragediya, drama.

Tekstlän iş  

Söz sandıcaa

	Refleksiya
	4.2
	Cuvap edelim soruşlara: En kolay iş... En meraklı moment..Zordu.....Kolaydı...
Büün annadım... Şindi bän var nicä.....Ban annadım, ani..... Yapabildim....

	Genişletmӓk
	3.2
	   Edeki iş: Nikolay Baboglunun biografiyasını üürenin, hazırlayın proekt, poster, prezentaţıya onun yaşamak hem yaratmak yolu için.
Pyesanın «Mumnar saalık için» personajlarını yazın tefterlerinizä. 

Eklenti nr. 1
  

Kiyadın peydalanmak istoriyası. Neredän kiyat bizä geldi? Kiyadın istoriyası kendi köklerinnän derin evellerdän geler. Türlü halklar kendiycesinä yazıya etiştilär, kullanarak yazı için türlü materialları: taş, fırça, aaç, çelik, ipek, deri, papşoy saplarını. 
 En evelki kiyadın çeşidi kırmızı topraktandır. Şumerlär suvardılar incä kalıpları kırmızı topraklı çamurdan da sopacıklarlan onnarda çizärdilär. Bu kalıpları onnar güneştä kurudardılar ya ocakta yakardılar. Sora, hazır kalıpları toplardılar sırayca bir tafta dolapçık içinä – butakım olardı kırmızı topraktan çalılı yazılı kiyat. Bu dolapçaa baalardılar topraktan etiketçik, angısında nışannıydı yaratmanın adı, avtorun adı hem koruyucu Tangrilerin adları. 19 asirdä Tigr derenin boylarında kazıldı Asiriyalı padişahların baş kasabası Nineviya. Orada buldular bir büük kırmızı topraktan kalıplı bibliotekayı, angısında irmi bin kırmızı topraktan kiyat vardı. 
Hep ölä Greţiyada kullanardılar aaçtan taftacıkları, angıların üstünä  mum dökärdilär. Bu kiyat düzülüydü sırayca baalı taftacıklardan, angıların ortasında bir bal mumunnan dolu oyuk vardı. Yazardılar mumun üstündä demir sopacıklan "stillän".  Şindiyadan kaldı laf – bir yazıcı için deerlär, onun stili uygun (o islää yazêr).
İlk etap kiyadın kurulmasında oldu papirustan yaprakların peydalanması, angılarını biri-birinä yapıştırardılar. Bölä yapraklarda yazılıydı epikalı literatura yaratmaları, angıların arasında poemalar «Odiseya» hem «İliada». 
Kiyat pek geniş yayılmış diildi, sade zengin zaabitlerin arasında vardı, kim kiyatları satın alabilärdilär, sora, taa geç universitetlerin hem popazların arasında. Kısa dokumentlär için kullanardılar mumnu taftacıkları, başlayarak III asirdän (eni eradan ileri). Kullanardılar pergament, o taa kaskatıydı, ama papirustan taa ucuzdu hem kaaviydı. 
Papiruslan barabar geniş yayınnadı körpä hayvannarın derisindän – keçi, koyun, dana, tavşam derilerdän material. Adlandı bu material- pergament, o erä görä, neredä yapıldı. Pergam – Aziyada memleket. Pergamentli kiyat geniş başladı kullanmaa hristiannıın peydalanmasınnan hem yayılmasınnan. Pergament taa paalıydı, nekadar papirus, ama onun ömürü taa uzundu. İlkin pergamenti kıvradardılar nica papirusu. Ama sora denedilär, ani onda kolay yazmaa iki taraftan. Pergamenti kesärdilär dörtköşeli yapraklara, angılarını, birleştirip, dikärdilär. Bölä peydalandı kiyadın universal forması –kodeks, ya kiyat bloku.

